Ikoniese liefdesverhaal vier 25 jaar, terug op silwerskermLeonardo DiCaprio en Kate Winslet in ‘Titanic’. (Foto: verskaf) In 1997 het die tragiese liefdesrolprent, Titanic, wêreldwyd skerms getref en harte gebreek. Vanjaar, tydens die maand van liefde, gaan Suid-Afrikaners die geleentheid hê om dié seetog vir nog ŉ keer in fliekteaters op die silwerskerm mee te maak. Om Titanic se 25ste verjaarsdag te vier, gaan dié bekroonde rolprent vanaf 10 Februarie vanjaar in fliekteaters landwyd te siene wees. Met rolprentsterre soos Kate Winslet, Leonardo DiCaprio en Kathy Bates, het die fliek vinnig ’n wêreldwye gunsteling geword en boonop 11 Oscar-beeldjies ingeoes. Ná die fliek se aanvanklike uitreiking destyds, het dit vinnig die nommer 1-plek by die wêreldwye loket ingeneem. Vandag pryk dit steeds in die nommer 3-plek wêreldwyd. Kyk die lokprent na die heruitreiking van Titanic hier.